Page:Medicina de quadrupedibus.djvu/74

18 gate tord meng wið huniȝe, smura mid: sona bẏd sel. Wið *þeoh *wræce gate tord cned swiþe ꝥ hit sẏ swẏlce sealf ⁊ smẏre mid þa þeoh: sona hi bẏd hal. Wið swẏlas gate tord, smẏre mid þa swẏlas: hit hi todrifd ⁊ ȝehæled ⁊ ȝedeþ ꝥ hi eft ne arisaþ. Wið syna ȝetoȝe gate tord meng wið ecede ⁊ smire mid: ꝥ sar byd ȝehæled. Gate ȝealla on wine ȝedruncen wifa halan him of adeþ ⁊ hẏ ȝehælþ.

Wið wearras ⁊ wið swulas blac rammes *wul on wæte ȝedifed ⁊ æfter þan on ele ⁊ siððan aled on ꝥ sara stowe: ꝥ sar heo onweȝ afyrred ⁊ ȝẏf hit byð mid ȝereced þa toslitena wunda heo forþricceð. Þa wearres ⁊ *þa swẏlas ðe beoþ on manes handum oþþe on oþrum lime oþþer embe þana utgang smure mid þan wætan þe druppe of *healfsodenre rammes lungene: raðe heo hiȝ onweȝ afirreð. Wið wund-sprinȝum on anwlitan rammes lungane smæl tocorfan ⁊ to ðan sare ȝeled: sona hit ȝehaleð. Wið scurfum rammes smeru nim ⁊ meng *dærto sot ⁊ sealt ⁊ sand ⁊ hit *wulla onweȝ ⁊ after smẏre: hit byd eft liþere. Wið ælc sar bares braȝen ȝesoden ⁊ to drence ȝeworht on wine: ealle sar hit ȝeliþegaþ. Wið herþena sare ⁊ *teorses bares braȝen meng wið huniȝ ⁊ wryþ on: wunderlice hit hæled. Wið innepes flewsan *niwe bares lifere ⁊